CELEX: 62011TN0265
Language: lv
Date: 2011-05-19 00:00:00
Title: Lieta T-265/11: Prasība, kas celta 2011. gada 19. maijā — Elmaghraby /Padome

23.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 219/19
            
         Prasība, kas celta 2011. gada 19. maijā — Elmaghraby/Padome
   (Lieta T-265/11)
   2011/C 219/30
   Tiesvedības valoda — angļu
   
      Lietas dalībnieki
   
   
      Prasītājs: Ahmed Alaeldin Amin Abdelmaksoud Elmaghraby (Kaira, Ēģipte) (pārstāvji — D. Pannick, QC (Queen's Counsel), R. Lööf, Barrister, un M. O'Kane, Solicitor)
   
      Atbildētāja: Eiropas Savienības Padome
   
      Prasījumi
   
   Prasītāja prasījumi Vispārējai tiesai ir šādi:
   
               —
            
            
               atcelt Padomes 2011. gada 21. marta Lēmumu 2011/172/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē (OV L 76, 63. lpp.), tiktāl, ciktāl tas attiecas uz prasītāju;
            
         
               —
            
            
               atcelt Padomes 2011. gada 21. marta Regulu (ES) Nr. 270/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē (OV L 76, 4. lpp.), ar kuru ievieš Padomes Lēmumu 2011/172/KĀDP;
            
         
               —
            
            
               piespriest atbildētājai atlīdzināt zaudējumus EUR 5 000 apmērā;
            
         
               —
            
            
               piespriest atbildētājai atlīdzināt prasītāja tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza četrus pamatus.
   
               1)
            
            
               Ar pirmo pamatu tiek apgalvots, ka LES 29. pants ir kļūdains un/vai nepietiekams juridiskais pamats Padomes Lēmumam 2011/172/KĀDP tādēļ, ka
               
                           —
                        
                        
                           ar iepriekš minēto lēmumu netiek sasniegts ārpolitikas mērķis;
                        
                     
                           —
                        
                        
                           šāda lēmuma (un Padomes Regulas (ES) Nr. 270/2011) pieņemšana ir atzīstama par pilnvaru ļaunprātīgu izmantošanu un
                        
                     
                           —
                        
                        
                           prasītāja iekļaušana Padomes Lēmuma 2011/172/KĀDP pielikumā (un attiecīgajā regulā) bija nesaprātīga.
                        
                     
         
               2.
            
            
               Ar otro pamatu tiek apgalvots, ka prasītāja iekļaušana Padomes Lēmuma 2011/172/KĀDP un Padomes Regulas (ES) Nr. 270/2011 piemērošanas jomā, pārkāpj tā tiesības uz efektīvu tiesību aizsardzību tiesā.
            
         
               3.
            
            
               Ar trešo pamatu tiek apgalvots, ka prasītāja iekļaušana Padomes Lēmuma 2011/172/KĀDP un Padomes Regulas (ES) Nr. 270/2011 piemērošanas jomā, pārkāpj samērīguma principu.
            
         
               4.
            
            
               Ar ceturto pamatu tiek apgalvots, ka prasītājs ir cietis tiešus zaudējumus no Padomes Lēmuma 2011/172/KĀDP un Padomes Regulas (ES) Nr. 270/2011 pieņemšanas, kuri Savienībai ir jāatlīdzina.